
 PËR MIRATIMIN E MARRËVESHJES SË SHITJES SË ENERGJISË ELEKTRIKE MES KESH SHA DHE “ENERGJI ASHTA” SHPK

Në mbështetje të nenit 9 të ligjit nr. 9072, datë 22.5.2003 “Për sektorin e energjisë elektrike”, të ndryshuar, nenit 8.1.1 të marrëveshjes së shitjes së energjisë elektrike mes “Energji Ashta” sh.p.k. dhe KESH sh.a., miratuar me vendimin e Këshillit të Ministrave nr. 1363, datë 17.10.2008, Bordi i Komisionerëve të Entit Rregullator të Energjisë (ERE), në mbledhjen e tij të datës 18.12.2012, pasi shqyrtoi kërkesën e shoqërisë “Energji Ashta” sh.p.k., si dhe relacionin e Drejtorisë Juridike dhe të Mbrojtjes së Konsumatorit dhe Drejtorisë së Licencimit dhe të Monitorimit të Tregut mbi kërkesën e shoqërisë “Energji Ashta” sh.p.k., 

Vendosi:

1. Të miratojë marrëveshjen e shitjes së energjisë elektrike mes KESH sh.a. dhe “Energji Ashta” sh.p.k., miratuar me vendimin e Këshillit të Ministrave nr. 1363, datë 17.10.2008 (bashkëlidhur këtij vendimi).
2. Drejtoria Juridike dhe e Mbrojtjes së Konsumatorit të njoftojnë shoqëritë e interesuara për vendimin e Bordit të Komisionerëve të ERE-s 
Ky vendim hyn në fuqi menjëherë.
Ky vendim botohet në Fletoren Zyrtare.

